# אכילס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| ערך זה זקוק לעריכה, על מנת שיתאים לסגנון המקובל בוויקיפדיה. הסיבה שניתנה לכך היא שהערך מבולגן מאוד וזקוק לוויקיזציה. אם אתם סבורים כי אין בדף בעיה, ניתן לציין זאת בדף השיחה שלו.

אכילס חובש את פטרוקלוס

אכילס הוא גיבור מיתולוגי, מן המיתולוגיה היוונית, גדול הלוחמים במלחמת טרויה, וגיבור יצירתו של הומרוס, "האיליאדה". האגדה מספרת כי בילדותו הוטבל אכליס על ידי אימו, תטיס, אחת מנימפות הים, במי נהר הסטיקס, מה שהעניק לו כוח וחוסר פגיעות. אולם, אמו החזיקה אותו בכף רגלו ולכן העקב שלו לא הוטבלה. סופו היה כשפאריס, נסיך טרויני, הרגו בפגיעת חץ בעקב בעזרתו של אפולו. מכאן הביטוי, "עקב אכילס", המשמש ככינוי לנקודת תורפה.

## [עריכה] לידתו ונעוריו

אכילס היה בנם של נימפת הים תטיס, ופלאוס, מלך המירמידונים בפְתִיה (דרום-מזרח תסליה). זאוס ופוסידון אמרו לתטיס שבנה עתיד להיות גדול מאביו. לפי האגדה, תטיס טבלה את אכילס התינוק במימי הסטיקס, על מנת לגרום לגופו להיות חזק כמו פלדה כך שאכילס לא יפגע לעולם. היא עשתה זאת כי ידעה שמחפשים להורגו, כדי לעצור היווצרותו של כח כה חזק. על פי אותה אגדה, תטיס שכחה להרטיב את העקב של התינוק שבו החזיקה בזמן שהכניסה אותו למים. ישנה גירסה אחרת לסיפור בו תטיס זרקה את בנה התינוק לאש כדי שיהיה בלתי פגיע אבל אביו הוציאו משם. אגדות אלו הן ככל הנראה ממקור מאוחר יותר, שכן אצל הומרוס אכילס אינו מתואר כבלתי-פגיע, ואפילו מצוין במפורש מקרה בו נפצע בקרב. כשגדל, נשלח ללמוד אצל הקנטאור כיירון.

## [עריכה] אכילס במלחמת טרויה

### [עריכה] טלפוס

כאשר היוונים יצאו למלחמת טרויה, הם עצרו בטעות במיסיה, שנשלטה על ידי המלך טלפוס. אכילס פצע את טלפוס בקרב. הפצע לא נרפא, וטלפוס שאל את האורקל מה עליו לעשות על מנת להרפא. תשובת האורקל הייתה - "מי שפצע הוא זה שירפא".

לפי גירסה אחרת, המוזכרת אצל אאוריפידס, טלפוס הלך לאאוליס, תוך כדי שהוא מתחזה לקבצן וביקש מאכילס לרפא את הפצע. אכילס סירב באמתלה שאין לו הכשרה רפואית. טלפוס לקח את אורסטוס בשבי וביקש ככופר את ריפוי פצעו על ידי אכילס. אודיסאוס הציע לגרד קצת ברזל מחוד החנית שפצעה את טלפוס, תוך כדי שהוא מציין שלפי תשובת האורקל, לא צוין שאכילס בעצמו צריך לרפא את הפצע. הרעיון עלה יפה וטלפוס הבריא.

### [עריכה] אכילס בחצרו של ליקומדס

פסל אכילס בחצרו של ליקומדס ממוזיאון הלובר

האורקל קאלחס אמר שהיוונים לא יכלו לנצח במלחמה בלי אכילס, אך אמו של אכילס, תטיס, ידעה שאם יצא בנה למלחמה, ימות בה. לכן היא הלבישה אותו בבגדי נשים והחביאה אותו בחצרו של המלך ליקומדס בסקירוס. שם הוא ניהל רומן עם דידמאה וכתוצאה ממנו, נולד לו בן נאופטולמוס. למרות התחפושת שלושת גיבורי יוון: אודיסאוס, אייקס הגדול ופניקס, שהגיעו מחופשים לסוחרים הצליחו לגלותו. כאשר הגיעו לסקירוס הם הציגו כמה כלי נשק וכשאכילס התחיל להתענין בהם חשפו את זהותו.

### [עריכה] במהלך המלחמה

אכילס הגיע לטרויה בלווית חברו פאטרוקוליס, יועצו פויניקס ו-50 אניות מלחמה. אכילס הוא אחד מבין שני בני תמותה יחידים שמתוארים כ"דמוי אלים" באיליאדה. דימוי זה מתייחס לא רק ליכולת הקרב המעולה שלו, אלא גם למזגו. הוא מראה מסירות מלאה למלאכתו וכמו אל, לא חושש ממוות, לא רק שלו, אלא אף לא ממותם של אחרים. האנשתו של אכילס היא בין המרכיבים המרכזיים של עלילת האיליאדה.

#### [עריכה] אגממנון ומותו של פאטרוקוליס

אכילס כבש 23 ערים מחוץ לטרויה, ביניהם לירנסוס, שם הוא לקח בשבי את בריסאיס כשלל מלחמה. בינתיים, אגממנון לקח לו אישה אחרת בשם כריסאיס וליגלג על אביה, כריסס, כוהנו של אפולו כאשר הוא ניסה לפדות אותה מהשבי. כעונש על מעשיו של אגממנון, הטיל אפולו מגפה על היוונים ואגממנון נאלץ להחזיר אותה לאביה. בתמורה הוא לקח את שפחתו של אכילס, בריסיאס. אכילס רב עם אגממנון על שפחתו, וכשהאחרון סירב להשיבה לאכילס, הוא סירב להלחם. לאחר כמה תבוסות בקרב, פאטרוקוליס לקח את שריונו של אכילס ויצא במקומו לקרב ונהרג על ידי הקטור, שלקח את שריונו של אכילס כשלל מלחמה. בזעמו אכילס התחנן לאמו שתלך להפיסטוס, אל הנפחות, שיעשה לו שריון חדש. עם השריון החדש הוא יצא לקרב והרג את הקטור, שנפצע על ידי אייקס. לאחר שהוא הביס אותו, קשר אכילס את גופתו של הקטור למרכבתו, זרק אותה על האדמה והקיף 3 פעמים את חומות טרויה כשהגופה מושחתת מהחבטות. לאחר מכן הוא הסכים לתחנוניו של פריאמוס והחזיר לו את גופת בנו.

#### [עריכה] קסנתוס

בזמן מלחמת טרויה, הסוס הקסום, קסנתוס, ננזף על ידי אכילס, על כך שנתן לפאטרוקוליס להיהרג בקרב. קסנתוס ענה שהאל הרג את פטרוקוליס והאל יהרוג גם את אכילס. אכילס התעצבן והכה את הסוס באלה.

#### [עריכה] ממנון, קיקסנוס, פנתסילאה, מותו של אכילס

פרק זמן קצר לאחר הריגתו של הקטור, אכילס הביס את ממנון האתיופי, את קיקנוס מקולונאה ואת הלוחמת האמזונית פנתסיליה (שאיתה הייתה לו פרשיית אהבים בחלק מהגרסאות). לאחר הניצחונות האלה הוא נהרג על ידי פאריס. ברוב הגרסאות, פאריס פגע בעקבו בשל אכילס בעזרת חץ ואילו בחלק אחר תקע פאריס סכין בגבו כאשר אכילס ביקר את הנסיכה הטרוינית פוליקסנה. שתי הגרסאות שוללות מפאריס את התהילה ואכילס נשאר גיבור שלא נוצח בשדה הקרב.

#### [עריכה] גורל שריונו של אכילס

שריונו של אכילס, שיוצר על ידי האל הפיסטוס, היה מושא למריבה בין אודיסאוס ואייקס הגדול. על מנת לקבוע מי יזכה בשריון נערכה תחרות בה ניצח אודיסאוס (לא בלי עזרתה של אתנה). אייקס השתגע מרב כעס ונשבע לרצוח את כל חבריו לנשק. הוא התחיל לטבוח בכבשים, תוך כדי שהוא חושב בטעות שאלו חיילים יוונים. לאחר מכן הוא נפל על חרבו.

#### [עריכה] האגדה על אכילס

האגדה על אכילס מספרת, שאימו של אכילס לא נתנה לאכילס לבוא במגע עם אנשים אחרים, גם לא היא עצמה. ואף טבלה אותו בנהר יום יום וכך עשתה כאשר נגעה בו רק בכף הרגל. ולכן אכילס מעולם לא הפסיד במלחמה, מכיוון שגופו היה טהור. האגדה מספרת שהחצים היו בורחים ממנו וחרבות לא חדרו את עורו. אך כאשר פאריס הרג אותו, ופגע בו במקום היחיד בגוף שלא היה טהור, בכף הרגל, התפוצצה הנשמה שלו מהגוף ורק אז הוא מת. (ומכאן בא הביטוי "עקב אכילס").

## [עריכה] קישורים חיצוניים

- אכילס ופאטרוקוליס
- אכילס, באניציקלופדיה למיתולוגיה יוונית

המיתולוגיה היוונית

אלים: אלים קדומים • טיטאנים • אלים אולימפיים • אלים כתוניים • אלי ים • מושגים מואנשים • אלים משניים גיבורים: הרקולס • אכילס ומלחמת טרויה • אודיסאוס והאודיסיאה • יאסון והארגונאוטים • פרסאוס והגורגונה • אדיפוס ותבאי • תזאוס והמינוטאור שונות: סאטירים • קנטאורים • דת יוון העתיקה

מקור: http://he.wikipedia.org../../../%D7%90/%D7%9B/%D7%99/%D7%90%D7%9B%D7%99%D7%9C%D7%A1.html

קטגוריות: ויקיפדיה: ערכים הדורשים עריכה | אנשים ששמותיהם הפכו למונחים | מלחמת טרויה | גיבורים מהמיתולוגיה היוונית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Български
- Català
- Česky
- Dansk
- Deutsch
- Ελληνικά
- Esperanto
- Español
- Eesti
- Euskara
- فارسی
- Suomi
- Français
- Galego
- Hrvatski
- Magyar
- Italiano
- 日本語
- ქართული
- 한국어
- Latina
- Lëtzebuergesch
- Lietuvių
- Nederlands
- Norsk (bokmål)
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- Türkçe
- Українська
- اردو
- 中文